Þrátt fyrir að 2019 hafi verið viðburðaríkasta árið í sögu Hróksins á Grænlandi , auk kraftmikils starfs á hinum íslenska heimavelli , eru nú blikur á lofti hjá liðsmönnum Hróksins og Kalak . ,, Það skýrist senn hvort Hrókurinn og Kalak þurfa að pakka saman nú í janúar . Mikil synd ef við neyðumst til að loka Pakkhúsinu okkar við Geirsgötu , sem verið hefur vettvangur fyrir ótal fagnaðarfundi og samkomur , fjáröflun og maraþon í þágu barna vítt um heiminn , myndasýningar og tónleika , skákmót og málþing — og þar höfum við líka pakkað ógrynni af fatnaði og öðrum gjöfum til okkar góðu grænlensku vina , “ segir Hrafn Jökulsson forseti Hróksins . Hrókurinn og Kalak hafa haft aðsetur að Geirsgötu 11 í hálft sjötta ár . ,, Þarna höfum við verið í góðu boði Guðmundar í Brim , en nú hefur einhver ágætur fjárfestir frá Malasíu keypt bygginguna og áformar að reisa þar mjög stórt hótel . Af því verður þó varla strax , og vonandi fáum við að vera þarna enn um sinn , en það skýrist ekki fyrren nú um helgina , “ segir Hrafn . Margt er framundan hjá Hróknum og Kalak á nýbyrjuðu ári . ,, Við stefnum að því að skákvæða allar byggðir Grænlands á næstu misserum , og kynnum fljótlega mjög metnaðarfullar hugmyndir í þá voru . Sundbörnin frá litlu þorpunum á Austur-Grænlandi koma svo á vegum Kalak og félaga þegar skólar byrja í ágúst , og við munum halda áfram að safna góðum fatnaði , gjöfum og glaðningi fyrir okkar góðu granna , “ segir Hrafn . ,, Þessvegna væri hreint afleitt ef við þyrftum að byrja 2020 á hrakhólum . “ Þetta er í alla staði ævintýraleg skák . Mótið var haldið … Kappi þessi heitir fullu nafni Vasily Borisovich Malinin fæddur 1956 í borginni Pedrozavodsk í Rússlandi . Efnt verður til Air Iceland Connect-skákmóts í tilefni af því að nýlokið er samnefndri hátíð … Við sama tækifæri var stofnað skákfélag og skákskóli , og viðurkenningar veittar í myndasamkeppni þar sem viðfangsefnið var sjálf hamingjan . Þeir mætast einmitt í 5. umferð , sem hefst í Ráðhúsinu á laugardag klukkan 13 . Félagið var formlega stofnað 6. október árið áður og voru stofnendur 29 , flestir úr efri lögum mannfélagsins . Elsta þekkta tilfellið er líklega frá 7. öld , en lögmaðurinn Sa'id Bin Jubair er talinn hafa teflt blindskák fyrstur manna . Lesa … →